Document ID: 32004D0816

DEĊIŻJONI TAL-KUNSILL
tad-19 ta' Novembru 2004
li taħtar membru Latjvan tal-Kumitat Ekonomiku u Soċjali
(2004/816/KE, Euratom)
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 259 tiegħu,
Wara li kkunsidra t-Trattat li jistabbilixxi l-Komunità Ewropea ta' l-Enerġija Atomika, u b'mod partikolari l-Artikolu 167 tiegħu,
Wara li kkunsidra d-Deċiżjoni tal-Kunsill tas-17 ta' Settembru 2002 li taħtar il-membri tal-Kumitat Ekonomiku u Soċjali għall-perijodu bejn il-21 ta' Settembru 2002 sa l-20 ta' Settembru 2006 (1),
Billi sar vakanti post ta’ membru f’dak il-Kumitat wara r-riżenja tas-Sinjura Ieva JAUNZEME, li dwarha l-Kunsill kien infurmat fit-2 ta’ Settembru 2004;
Wara li kkunsidra n-nomina sottomessa mill-Gvern Latvjan,
Wara li ħa l-opinjoni tal-Kummissjoni ta' l-Unjoni Ewropea,
IDDEĊIEDA KIF ĠEJ:
Artikolu Uniku
Is-Sur Vitalijs GAVRILOVS hu b'dan maħtur membru tal-Kumitat Ekonomiku u Soċjali minflok is-Sinjura Ieva JAUNZEME għall-bqija tal-mandat ta' din ta' l-aħħar, li jibqa' jgħodd sa l-20 ta' Settembru 2006.
Magħmula fi Brussel, nhar id-19 ta' Novembru 2004.

Labels: 18
9
15